HEVC

**HEVC** (**High Efficiency Video Coding**, tunnetaan myös nimillä **H.265** ja **MPEG-H Part 2**) on videonpakkausstandardi, joka on kehitetty H.264:n seuraajaksi. Standardi hyväksyttiin huhtikuussa 2013 HEVC/H.265 ITU-T -standardiksi.

Se voi tukea 8K UHD:tä ja resoluutioita 8&nbsp;192x4&nbsp;320 asti. Sen on arvioitu kykenevän pakkaamaan 4K UHD -video hyvällä kuvanlaadulla 10&nbsp;Mbps laajakaistaan.

Fraunhofer HHI ilmoitti seuraajan H.266:n valmistumisesta heinäkuussa 2020.

## Käyttö
HEVC:n käyttö on laajenemassa käytettyihin medioihin ja järjestelmiin; mm. DVB, MPEG, Blu-ray, DivX ja Matroska ovat julkaisseet tai julkaisemassa HEVC:n tuen. Sen sijaan DVD-videon MPEG-muotoon tukea ei olla lisäämässä.

Helmikuussa 2012 Mobile World Congressissa Qualcomm esitteli HEVC-dekooderin Android-tabletilla, Qualcomm Snapdragon S4 dual-core processorilla 1,5&nbsp;GHz, H.264/MPEG-4 AVC ja HEVC-versioiden vertailun. Tässä esittelyssä HEVC suoriutui lähes 50&nbsp;% bittinopeuden vähennyksellä verrattuna H.264/MPEG-4 AVC:hen.

Tammikuussa 2013 Broadcom julkaisi BCM7445:n, joka on mikropiiri Ultra HD -käyttöön ja pystyy purkamaan HEVC:tä maksimissaan 4096x2160p 60 fps. BCM7445 perustuu 28&nbsp;nm ARM-teknologiaan ja pystyy 21&nbsp;000 Dhrystone MIPS tehokkuuteen. Piirien massatuotannon on arvioitu alkavan 2014.

Toukokuussa 2013 NHK ja Mitsubishi Electric ilmoittivat, että ovat yhdessä kehittäneet HEVC-encoderin 8K Ultra HD TV, jota myös kutsutaan Super Hi-Vision (SHV). Laite on yhteensopiva draft 4 HEVC -standardin mukaisesti ja sen maksimi bittinopeus on 340 Mbit/s. Esittelyssä 2013 HEVC encoder käytti bittinopeutta 85 Mbit/s, joka antoi pakkaussuhteen 350:1.

Toukokuussa 2013 DivX julkaisi luonnosversion DivX HEVC -videoprofiileista, jotka pohjautuvat Main profile ja Main tier HEVC:iin. Luonnosversio koskee DivX HEVC 4K, 1080p ja 720p -videoprofiileja, ja jatkotäsmennyksiä suunnittellaan. DivX HEVC 4K -videoprofiili sallii maksimissaan bittinopeuden HEVC Level 5.1 (40 Mbit/s), vaikka standardi on rajoittuneempi HEVC Level 5 (4096x2160 at 30 fps).

Lokakuussa 2013 OpenHEVC-dekooderi lisättiin FFmpeg:iin.

Marraskuussa 2013 DivX-kehittäjät julkaisivat suorituskykytietoja HEVC-dekooderista laiteessa, jossa oli Intel i7 CPU at 3.5&nbsp;GHz 4 ydintä ja 8 säiettä. DivX 10.1 Beta -dekooderi selviytyi 210,9 fps 720p, 101,5 fps 1080p, ja 29,6 fps 4K nopeuksista.

Marraskuussa 2025 kerrottiin eräiden kannettavien tietokoneiden valmistajien rajoittaneen HEVC-koodekin saatavuutta johtuen tammikuussa 2026 nousevista lisenssimaksuista. Näihin kannettaviin koodekin saa erillistä maksua vastaan Microsoftin kauppapaikalta.

## Tasot ja profiilit

Alkuperäinen HEVC standardi määritteli kolme profiilia: **Main**, **Main 10** ja **Main Still Picture**. Sen jälkeen tulleita kutsutaan alueen laajennuksiksi.

: Maksimi bittinopeus Main 4:2:2 -profiilissa kasvaa 1,25× kun Main 4:4:4 -profiilissa kasvu on 1,5×.
: Maksimi tuettu kuvanopeus HEVC-standardissa on 300 fps.
: MaxDpbSize on maksimi kuvien määrä puskurissa.

## Katso myös
*H.264 – HEVC-standardin edeltäjä
*Ultra High Definition Television digitaaliset videoformaatit resoluutioilla 3&nbsp;840x2&nbsp;160 ja 7&nbsp;680x4&nbsp;320
*4K UHD (2160p)
*8K UHD (4320p)
*Kvazaar – Tampereen yliopiston kehittämä tehokas HEVC-pakkaaja
*X265 - Suosittu HEVC-pakkaaja

## Lähteet